
G R A D   S I NJ

GRADSKO VIJEĆE

KLASA: 021-05/12-01/1

URBROJ:  2175/01-01-12-4

Sinj,  10. travnja 2012. godine 

Z A P I S N I K
sa 26. sjednice Gradskog vijeća Grada Sinja održane dana 26. ožujka 2012. godine    

u Gradskoj vijećnici Grada Sinja   
       Na početku sjednice bilo je nazočno svih 17  vijećnika Gradskog vijeća Grada Sinja.

       Nazočni vijećnici: Miloš Balić, Miroslav Barać, Borislav Budimir-Bekan, Miro Bulj,  Stjepan Filipović-Grčić, Stipe Jadrijević-Cvrlje, Stipislav Jadrijević, Stipe Jukić, Mate Glavinović, Stjepan Labrović, Hrvoje Markulin, Davor Milošević, Sloven Poljak, Predrag Pupić, Milan Smoljo, Dražan Šabić i Ivana Šabić. 
       Odsutni: Hrvoje Filipović-Grčić i Dragan Podrug.  
       Ostali nazočni: gradonačelnik Ivica Glavan, zamjenica gradonačelnika Elena Perković-Paloš, zamjenik gradonačelnika Zoran Vujanović, pročelnici Upravnih odjela, te  predstavnici sredstava javnog informiranja.

       Sjednici je predsjedavao Milan Smoljo,  predsjednik Gradskog vijeća Grada Sinja.

       Zapisnik je vodila Mirela Perković, voditeljica Odsjeka za poslove Gradskog vijeća, gradonačelnika i mjesnu samoupravu. 
       Predsjednik Gradskog vijeća je otvorio 26. sjednicu Gradskog vijeća i pozdravio sve nazočne.

       Sjednica je započela u 15,30 sati.               

       Na početku sjednice predsjednik Gradskog vijeća Milan Smoljo pozvao je v.d. predstojnika Ureda Grada Igora Vidalinu, da izvrši prozivku vijećnika (prema posebnom popisu u privitku). 

       Nakon izvršene prozivke predsjednik Gradskog vijeća Milan Smoljo konstatirao je da je  nazočna većina vijećnika i da se mogu donositi pravovaljane odluke.

       Nakon toga u skladu sa Poslovnikom Gradskog vijeća Grada Sinja («Službeni glasnik Grada Sinja» br. 02/10)  prilazi se utvrđivanju dnevnog reda sa 26. sjednice Gradskog vijeća.

       Predsjedatelj je pročitao u pozivu predloženi dnevni red.  
       Predsjedatelj je upitao ima li tko prijedlog za dopunu dnevnog reda, te je pročitao sljedeće prijedloge za dopunu dnevnog reda:

1. Prijedlog Odluke o izboru osobe kojoj će se povjeriti obavljanje komunalne djelatnosti održavanja nerazvrstanih cesta u dijelu: asfaltiranje nerazvrstanih cesta,

2. Prijedlog Odluke o izboru osobe kojoj će se povjeriti obavljanje stručnog nadzora nad radovima asfaltiranja nerazvrstanih  cesta,

3. Prijedlog Odluke o izboru osobe kojoj će se povjeriti obavljanje komunalne djelatnosti održavanja nerazvrstanih cesta u dijelu: dobava vertikalne i izvedba horizontalne prometne signalizacije,

4. Prijedlog Odluke o izboru osobe kojoj će se povjeriti obavljanje komunalne djelatnosti održavanja javnih površina u dijelu: deratizacija i dezinsekcija javnih površina,

5. Prijedlog Zaključka o prihvaćanju Plana zaštite i spašavanja za Grad Sinj,

6. Prijedlog Zaključka o  prihvaćanju Plana civilne zaštite za Grad Sinj.  
   Predsjedatelj je dao na glasovanje sve prijedloge za dopunu dnevnog reda ( „u paketu“) i konstatirao da su svi prijedlozi za dopunu dnevnog reda prihvaćeni većinom glasova ( 9 „za“ 5 „suzdržanih“), a nakon završenog glasovanja o prijedlozima za dopunu dnevnog reda predsjedatelj je dao na glasovanje cjelokupan dnevni red zajedno sa prihvaćenim dopunama dnevnog reda i konstatirao da je većinom glasova  ( 15 „za“  3 „za“)  prihvaćen sljedeći
DNEVNI RED
1. Usvajanje Zapisnika sa 25. sjednice Gradskog vijeća, 

2. Pitanja i prijedlozi vijećnika,

3. Izvješće Mandatne komisije,

4. Prijedlog Rješenja o razrješenju članice radnog tijela i izboru člana/ice radnog tijela:

a) Prijedlog Rješenja o razrješenju Jelene Kekez-Poljak sa mjesta člana Odbora za izbor i imenovanja i imenovanju novog člana,

b) Prijedlog Rješenja o razrješenju Jelene Kekez-Poljak sa mjesta člana  Odbora za Statut, Poslovnik i normativnu djelatnost Grada Sinja i imenovanju novog člana,
c) Prijedlog Rješenja o razrješenju Jelene Kekez-Poljak sa mjesta člana Odbora za društvene djelatnosti Grada Sinja i imenovanju novog člana, 
d) Prijedlog Rješenja o razrješenju Jelene Kekez-Poljak sa mjesta člana Odbora za izbor imena ulica i trgova u Gradu Sinju i imenovanju novog člana,  
e) Prijedlog Rješenja o razrješenju Jelene Kekez-Poljak sa mjesta člana Odbora za borbu protiv bolesti ovisnosti  i imenovanju novog člana, 
f) Prijedlog Rješenja o razrješenju Jelene Kekez-Poljak sa mjesta člana Odbora za Proračun i financijsku kontrolu Grada Sinja i imenovanju novog člana, 
g) Prijedlog Rješenja  o razrješenju Jelene Kekez-Poljak sa mjesta člana Odbora za javna priznanja Grada Sinja i imenovanju novog člana, 

5. Prijedlog Odluke o naknadi za razvoj na području Grada Sinja,
6. Prijedlog Odluke o izmjeni i dopuni Odluke o načinu ostvarivanja poticaja za  zapošljavanje na području Grada Sinja,
7. Prijedlog Odluke o nerazvrstanim cestama,
8. Prijedlog Odluke o zakupu i kupoprodaji poslovnog prostora,
9. Prijedlog Odluke o kriterijima vrednovanja i financiranja programa javnih potreba u kulturi Grada Sinja za područje kulturno umjetničkog amaterizma, 

10. Prijedlog Programa rada Gradskog vijeća Grada Sinja za 2012. godinu, 

11. Prijedlog Programa  javnih potreba u športu Grada Sinja za 2012 . godinu i Plana sredstava za sufinanciranje potreba u športu Grada Sinja u 2012. godini,
12. Prijedlog Programa javnih potreba u kulturi Grada Sinja za 2012. godinu,
13. Prijedlog Programa gradnje objekata i uređaja komunalne infrastrukture Grada Sinja u 2012. godini,
14.  Prijedlog Programa održavanja  komunalne infrastrukture na području Grada Sinja u 2012. godini,
15. Izvješće o radu gradonačelnika Grada Sinja za razdoblje od 01. srpnja – 31. prosinca 2011. godine, 

16. Izvješće o izvršenju programa gradnje objekata i uređaja komunalne infrastrukture Grada Sinja u 2011. godini, 

17. Izvješće o izvršenju programa  održavanja komunalne infrastrukture na području Grada Sinja u 2011. Godini,

18. Prijedlog Odluke o izboru osobe kojoj će se povjeriti obavljanje komunalne djelatnosti održavanja nerazvrstanih cesta u dijelu: asfaltiranje nerazvrstanih cesta,

19. Prijedlog Odluke o izboru osobe kojoj će se povjeriti obavljanje stručnog nadzora nad radovima asfaltiranja nerazvrstanih  cesta,

20. Prijedlog Odluke o izboru osobe kojoj će se povjeriti obavljanje komunalne djelatnosti održavanja nerazvrstanih cesta u dijelu: dobava vertikalne i izvedba horizontalne prometne signalizacije,

21. Prijedlog Odluke o izboru osobe kojoj će se povjeriti obavljanje komunalne djelatnosti održavanja javnih površina u dijelu: deratizacija i dezinsekcija javnih površina,

22. Prijedlog Zaključka o prihvaćanju Plana zaštite i spašavanja za Grad Sinj,

23. Prijedlog Zaključka o  prihvaćanju Plana civilne zaštite za Grad Sinj. 

TOČKA 1. 

          Usvajanje Zapisnika sa 25. sjednice Gradskog vijeća Grada Sinja

          Predsjedatelj je upitao ima li tko primjedbi na Zapisnik sa 25. sjednice Gradskog vijeća Grada Sinja.
          Vijećnik Miro Bulj zatražio je da se u Zapisniku na stranici 4. kod točke 3. Izmjena i dopuna Proračuna Grada Sinja za 2011. godine,  nadopuni dio njegovog izlaganja na način da se uvrsti u Zapisnik njegov prijedlog da se prilikom donošenja  Proračuna za 2011. godinu skine svim športskim klubovima 10-20% sredstava i da se tih cca 200-400.000,00 kuna stavi u pričuvu Športske zajednice Grada Sinja koja bi sukladno potrebama pojedinih športskih klubova davala istim potrebna sredstva i da onda ne bi trebalo raditi rebalans proračuna. 

          Vijećnik Hrvoje Filipović-Grčić zatražio da se izvrši nadopuna u  Zapisniku kod točke 8. Prijedlog Proračuna grada Sinja za 2012. godinu na način da se napiše kako predsjednik Gradskog vijeća nije stavio na glasovanje amandman Odbora za Proračun i financijsku kontrolu Grada Sinja na što je predsjedatelj odgovorio da su se u pauzi sjednice kao Odbor konzultirali i utvrdili da se amandmani uklapaju u amandmane SDP-a. Vijećnik Hrvoje Filipović-Grčić odgovorio je da se toga ne sjeća i da se nisu spomenuli amandmani Odbora. 
          Nakon iznesenih primjedbi predsjedatelj je dao na glasovanje Zapisnik sa 25. sjednice Gradskog vijeća Grada Sinja sa iznesenim izmjenama i konstatirao da je isti jednoglasno (17 «za») prihvaćen. 

TOČKA 2. 

          Pitanja i prijedlozi vijećnika

          Nakon toga prišlo se na postavljanje vijećničkih pitanja koja se odnose na rad i djelokrug rada Gradskog vijeća, odbora i drugih radnih tijela Vijeća, gradonačelnika, zamjenika gradonačelnika, Ureda gradonačelnika, upravnih odjela i organizacija koje obavljaju poslove za Grad Sinj.

         Odgovori na vijećnička pitanja, kao i cijeli tijek sjednice nalazi se na audio zapisu, koji se čuva u Uredu Grada Sinja
TOČKA 3. 

           Izvješće Mandatne komisije

           Predsjednik Mandatne komisije Predrag Pupić  podnio je Izvješće Mandatne komisije, u kojem je izvijestio: 

· da  su ispunjeni zakonom predviđeni uvjeti za mirovanje mandata vijećnice Jelene Kekez-Poljak, te da su ispunjeni  zakonski uvjeti za početak mandata zamjenika vijećnika Mate Glavinovića.

           Nakon toga predsjedatelj je pročitao tekst prisege, a zamjenik vijećnika Mate Glavinović prisegnuo je  i potpisao tekst prisege.

         Budući da nije bilo rasprave, predsjedatelj je konstatirao da se  Izvješće Mandatne komisije prima na znanje.

TOČKA 4. 

      Prijedlog Rješenja o razrješenju članice radnog tijela i izboru člana/ice radnog tijela:
a) Prijedlog Rješenja o razrješenju Jelene Kekez-Poljak sa mjesta člana Odbora za izbor i imenovanja i imenovanju novog člana,

b) Prijedlog Rješenja o razrješenju Jelene Kekez-Poljak sa mjesta člana  Odbora za Statut, Poslovnik i normativnu djelatnost Grada Sinja i imenovanju novog člana,
c) Prijedlog Rješenja o razrješenju Jelene Kekez-Poljak sa mjesta člana Odbora za društvene djelatnosti Grada Sinja i imenovanju novog člana, 
d) Prijedlog Rješenja o razrješenju Jelene Kekez-Poljak sa mjesta člana Odbora za izbor imena ulica i trgova u Gradu Sinju i imenovanju novog člana,  
e) Prijedlog Rješenja o razrješenju Jelene Kekez-Poljak sa mjesta člana Odbora za borbu protiv bolesti ovisnosti  i imenovanju novog člana, 
f) Prijedlog Rješenja o razrješenju Jelene Kekez-Poljak sa mjesta člana Odbora za Proračun i financijsku kontrolu Grada Sinja i imenovanju novog člana, 
g) Prijedlog Rješenja  o razrješenju Jelene Kekez-Poljak sa mjesta člana Odbora za javna priznanja Grada Sinja i imenovanju novog člana, 

        Predsjednik Odbora za izbor i imenovanja Stjepan Filipović-Grčić u ime Odbora dao je uvodno obrazloženje i izvijestio da je Odbor za  izbor i imenovanja  Gradskog vijeća Grada Sinja na svojoj sjednici održanoj dana 22. ožujka 2012. godine  jednoglasno zauzeo stav  o razrješenju Jelene Kekez-Poljak iz radnih tijela Gradskog vijeća Grada Sinja u koja je imenovana i imenovanju novog člana, vijećnika Mate Glavinovića u skladu sa člankom 46.  Poslovnika Gradskog vijeća Grada Sinja (“Službeni glasnik Grada Sinja” br. 02/10) i to u sljedećim odborima:

a) predlaže se razrješenje Jelene Kekez-Poljak sa mjesta člana Odbora za izbor i imenovanja i imenovanje vijećnika Mate Glavinovića na mjesto člana navedenog Odbora,

b) predlaže se razrješenje Jelene Kekez-Poljak sa mjesta člana Odbora za Statut, Poslovnik i normativnu djelatnost Grada Sinja i imenovanje vijećnika Mate Glavinovića na mjesto člana navedenog Odbora,

c) predlaže se razrješenje Jelene Kekez-Poljak sa mjesta zamjenice predsjednika Odbora za društvene djelatnosti i imenovanje vijećnika Mate Glavinovića na mjesto zamjenika predsjednika navedenog Odbora,

d) predlaže se razrješenje Jelene Kekez-Poljak sa mjesta člana Odbora za izbor imena ulica i trgova u Gradu Sinju i imenovanje vijećnika Mate Glavinovića na mjesto člana navedenog Odbora,

e) predlaže se razrješenje Jelene Kekez-Poljak sa mjesta člana Odbora za borbu protiv bolesti ovisnosti i imenovanje vijećnika Mate Glavinovića na mjesto člana navedenog Odbora,

f) predlaže se razrješenje Jelene Kekez-Poljak sa mjesta zamjenice predsjednika Odbora za Proračun i financijsku kontrolu Grada Sinja i imenovanje vijećnika Mate Glavinovića na mjesto zamjenika predsjednika navedenog Odbora,

g) predlaže se razrješenje Jelene Kekez-Poljak sa mjesta zamjenice predsjednika Odbora za javna priznanja Grada Sinja i imenovanju vijećnika Mate Glavinovića na mjesto zamjenika predsjednika navedenog Odbora.
Vijećnik Hrvoje Filipović-Grčić rekao je kako je ovo samo nastavak kršenja Poslovnika i to čl. 45. st. 2. Poslovnika, te je istakao kako je nakon njegove ostavke Gradsko vijeće imenovalo odbore na način da nisu višestranački više nego dvostranački, da nema ništa protiv kolege Mate Glavinovića, ali da zbog iznesenih razloga on i kolega vijećnik Dragan Podrug neće sudjelovati u ovoj točki dnevnog reda. 

Vijećnik Miro Bulj čestitao je vijećniku Mati Glavinoviću i iznio svoj stav vezano za funkcioniranje odbora, te je u tom pravcu naglasio kako je i on podnio ostavku u dva odbora jer se nisu sastajali. Vijećnik Miro Bulj također je rekao kako neće sudjelovati u ovoj točki dnevnog reda. 

Predsjedatelj je naglasio da odbori normalno funkcioniraju i sastaju se prema potrebi, a da li će netko sudjelovati u raspravi i glasovanju o ovoj točki dnevnog reda da je osobni stav svakog vijećnika.

Budući da više nije bilo prijavljenih za raspravu krenulo se sa glasovanjem.
Slijedi glasovanje o prijedlozima:
a) Predsjedatelj je dao na glasovanje prijedlog Rješenja o razrješenju Jelene Kekez-Poljak sa mjesta člana Odbora za izbor i imenovanja i imenovanje vijećnika Mate Glavinovića na mjesto člana navedenog Odbora i konstatirao da je većinom glasova ( 10“za” ) doneseno Rješenje o razrješenju Jelene Kekez-Poljak sa mjesta člana Odbora za izbor i imenovanja i imenovanju vijećnika Mate Glavinovića na mjesto člana navedenog Odbora.
b) Predsjedatelj je dao na glasovanje prijedlog Rješenja o razrješenju Jelene Kekez-Poljak sa mjesta člana Odbora za Statut, Poslovnik i normativnu djelatnost i imenovanju vijećnika Mate Glavinovića na mjesto člana navedenog Odbora i konstatirao da je većinom glasova ( 10“za” ) doneseno Rješenje o razrješenju Jelene Kekez-Poljak sa mjesta člana Odbora za Statut, Poslovnik i normativnu djelatnost Grada Sinja i imenovanju vijećnika Mate Glavinovića na mjesto člana navedenog Odbora.
c) Predsjedatelj je dao na glasovanje prijedlog Rješenja o razrješenju Jelene Kekez-Poljak sa mjesta zamjenice predsjednika Odbora za društvene djelatnosti i imenovanju vijećnika Mate Glavinovića na mjesto zamjenika predsjednika navedenog Odbora i konstatirao da je većinom glasova ( 10“za” ) doneseno Rješenje o razrješenju Jelene Kekez-Poljak sa mjesta zamjenice predsjednika Odbora za društvene djelatnosti i imenovanju vijećnika Mate Glavinovića na mjesto zamjenika predsjednika navedenog Odbora.
d) Predsjedatelj je dao na glasovanje prijedlog Rješenja o razrješenju Jelene Kekez-Poljak sa mjesta člana Odbora za izbor imena ulica i trgova u Gradu Sinju i imenovanju vijećnika Mate Glavinovića na mjesto člana navedenog Odbora i konstatirao da je većinom glasova ( 10“za” ) doneseno Rješenje o razrješenju Jelene Kekez-Poljak sa mjesta člana Odbora za izbor imena ulica i trgova u Gradu Sinju i imenovanju vijećnika Mate Glavinovića na mjesto člana navedenog Odbora.
e) Predsjedatelj je dao na glasovanje prijedlog Rješenja o razrješenju Jelene Kekez-Poljak sa mjesta člana Odbora za borbu protiv bolesti ovisnosti i imenovanju vijećnika Mate Glavinovića na mjesto člana navedenog Odbora i konstatirao da je većinom glasova ( 10“za” ) doneseno Rješenje o razrješenju Jelene Kekez-Poljak sa mjesta člana Odbora za borbu protiv bolesti ovisnosti i imenovanju vijećnika Mate Glavinovića na mjesto člana navedenog Odbora.
f) Predsjedatelj je dao na glasovanje prijedlog Rješenja o razrješenju Jelene Kekez-Poljak sa mjesta zamjenice predsjednika Odbora za Proračun i financijsku kontrolu i imenovanju vijećnika Mate Glavinovića na mjesto zamjenika predsjednika navedenog Odbora i konstatirao da je većinom glasova ( 10“za” ) doneseno Rješenje o razrješenju Jelene Kekez-Poljak sa mjesta zamjenice predsjednika Odbora za Proračun i financijsku kontrolu i imenovanju vijećnika Mate Glavinovića na mjesto zamjenika predsjednika navedenog Odbora.
g) Predsjedatelj je dao na glasovanje prijedlog Rješenja o razrješenju Jelene Kekez-Poljak sa mjesta zamjenice predsjednika Odbora za javna priznanja i imenovanju vijećnika Mate Glavinovića na mjesto zamjenika predsjednika navedenog Odbora i konstatirao da je većinom glasova ( 10“za” ) doneseno Rješenje o razrješenju Jelene Kekez-Poljak sa mjesta zamjenice predsjednika Odbora za javna priznanja i imenovanju vijećnika Mate Glavinovića na mjesto zamjenika predsjednika navedenog Odbora. 
TOČKA 5. 

       Prijedlog Odluke o naknadi za razvoj na području Grada Sinja
       Uvodno obrazloženja dala je v.d pročelnica Upravnog za prostorno uređenje, komunalne djelatnosti, gospodarstvo i upravljanje imovinom, Ankica Panza koja je iznijela razloge donošenja predložene Odluke.    
       Predsjedatelj je pročitao stav Odbora za gospodarstvo, komunalne djelatnosti, obnovu i razvoj prema kojem je razmotren i prihvaća se jednoglasno Prijedlog Odluke o naknadi za razvoj na području Grada Sinja.

       Vijećnik Miro Bulj istakao je kako je iz svega navedenog razvidno da će cijena vode poskupiti 1 kunu, te je podsjetio da je baš na komunalnim djelatnostima ostvarenje bilo manje za 4 mil. kuna od planiranog i da je činjenica da ova ulaganja koja su potrebna opet idu na teret građana. Vijećnik Miro Bulj upitao je v.d. pročelnicu planira li Vodovod i Čistoća dignuti kredit za izgradnju novih mreža i objekata kanalizacijskih i vodnih? Zamjenica gradonačelnika Elena Perković-Paloš odgovorila je vijećniku da je u materijalima navedeno za što će se koristiti naknada, da širenje mreže košta i da se mora naći model financiranja koji je prihvaćen u svim jedinicama lokalne samouprave koje nas okružuju i šire i kako smatra da građani neće osjetiti povećanje na svom računu zbog smanjenja PDV-a sa 23% na 10% i da će kumulativ računa bit manji za nekoliko lipa. Zamjenica gradonačelnika podsjetila je kako su ukinute kapitalne pomoći Vodovodu i Čistoći po amandmanu kluba vijećnika SDP-a prilikom donošenja proračuna za 2012. godinu tako da Grad Sinj ne može više preko kapitalnih pomoći financirati izgradnju vodnih linija, te da će model financiranja i širenja biti na ovakav način i da će se voditi na posebnom kontu, a također je naglasila da moraju povećavati komunalne standarde na našem području. 
     Vijećnika Mira Bulja zanimalo je postoji li opterećenje Vodovoda i Čistoće kreditom, te čita što piše u prijedlogu Odluke na što je v.d. pročelnica odgovorila da je načelno u Odluci rečeno za što se može koristiti, ali da Gradsko vijeće donosi plan i program (odluku) u što će se utrošiti svaka kuna, da Grad nema kredita, a da Vodovod i Čistoća može dignuti kredit isključivo po tom programu odnosno odluci koju donese Gradsko vijeće. 

    Vijećnik Stipislav Jadrijević rekao je kako su sve jedinice lokalne samouprave sa područja Cetinske krajine donijele predloženu Odluku (Otok, Dicmo, Hrvace). 

    Vijećnik Davor Milošević rekao je kako na našem području postoje naselja koja nemaju vodu iz vodovoda, a uredno su uplaćivale doprinose iz plaća za tu namjenu i da bi bilo pošteno da svi oni koji imaju vodu na ovaj način pomognu onima što nemaju te je naglasio kako podržava ovu Odluku. 
     V.d. pročelnica Ankica Panza također je rekla da se ta 1 kuna naknade neće odnositi na socijalno ugrožene za koje su donijeli posebne tarife. 
    Vijećnika Stipu Jukića zanimalo je da li je to zakonska obveza na što je v.d. pročelnica Ankica Panza odgovorila da to nije obveza nego mogućnost. Vijećnik Stipe Jukić rekao je kako imaju mogućnost da građani Sinja plaćaju vodu manje nego što su plaćali jer je došlo do smanjenja PDV-a i kako bi to bilo dobro za građane u ovoj teškoj situaciji. Također je rekao kako to znači da Vodovod i Čistoća treba ići u investicije, a nemaju sredstava pa bi trebalo od građana uzeti kuna i da li se razmišljalo o nekom drugom načinu primjerice da svi djelatnici Vodovoda i Čistoće ne vozaju aute i da malo štede, te da se nađe neka unutarnja rezerva u samom poduzeću a ne da se ide na račun građana, jer bi građanima bilo lijepo kad bi u računima bila navedena niža cijena. 

     Vijećnik Hrvoje Filipović-Grčić podsjetio je sve kako je prilikom donošenja proračuna gradonačelnik prihvatio amandman SDP-a o ukidanju kapitalne pomoći Vodovodu i Čistoći, a da se nakon tri mjeseca ono što se prihvatilo da se ukine sada ovdje stavlja u drugom obliku odnosno na teret građana i da nema namjeru podržati ovaj prijedlog.    
    Vijećnik Sloven Poljak također je istakao kako SDP neće podržati ovaj prijedlog, jer standard građana pada iz dana u dan, a ne zato što ne vjeruju argumentima v.d. pročelnice Ankice Panze, te je podsjetio sve kako je prošle godine povećana cijena vode za nekih 10 %.   

    Vijećnik Sloven Poljak naglasio je kako bi prihvaćanjem predložene Odluke došlo do povećanja cijene vode i da to nije u redu.  
     Nakon završene rasprave gradonačelnik Ivica Glavan rekao je kako s ovim razmišljanjem vijećnika niti jedan građanin ne može dobiti priključak vode i da to stavlja na teret vijećnika, te je povukao ovu točku dnevnog reda.     
TOČKA 6.      

     Prijedlog Odluke o izmjeni i dopuni Odluke o načinu ostvarivanja poticaja za  zapošljavanje na području Grada Sinja

     Uvodno obrazloženja dala je v.d pročelnica Upravnog za prostorno uređenje, komunalne djelatnosti, gospodarstvo i upravljanje imovinom, Ankica Panza koja je ukratko iznijela razloge donošenja predložene Odluke.   

      Predsjedatelj je pročitao stav Odbora za gospodarstvo, komunalne djelatnosti, obnovu i razvoj prema kojem je razmotren i prihvaća se jednoglasno Prijedlog Odluke o izmjeni i dopuni Odluke o načinu ostvarivanja poticaja za  zapošljavanje na području Grada Sinja. 

     Vijećnik Miro Bulj upitao je koliko je do sada podneseno zahtjeva za ostvarivanje ovog poticaja na što je v.d. pročelnica Ankica Panza odgovorila da se zahtjevi ne podnose kontinuirano nego po javnom pozivu koji će biti objavljen ovo ljeto.  
     Vijećnika Miloša Balića zanimalo je koliko, po nekoj procjeni, od predviđenih 1,8 mil. kuna  može povući to novo zapošljavanje do 31.12.2012. godine na što je v.d. pročelnica Ankica Panza odgovorila da želi vjerovati da će potrošiti svih 1,8 mil kuna, da će vidjeti kakav će biti odaziv i da je teško raditi bilo kakvu procjenu.  
     Vijećnik Stipe Jadrijević-Cvrlje upitao je v.d. predstojnika Igora Vidalinu da li je od neke agencije ili neke druge ustanove došlo bilo kakvo očitovanje u svezi propusta koji se dogodio na prošloj sjednici kada nije imenovano povjerenstvo za dodjelu novčanih poticaja na što je v.d. predstojnika odgovorio da njegov Ured tu točku nije predlagao tako da nije upoznat s tim.
     Vijećnk Stipe Jadrijević-Cvrlje upitao je tko predlaže odnosno priprema materijale za Gradsko vijeće na što je v.d predstojnika odgovorio da ima ovlašteni predlagatelj, da je gradonačelnik bio predlagatelj te točke ali da ona nije stavljena na prošlo Gradsko vijeće. Na pitanje vijećnika Stipe Jadrijevića-Cvrlje zašto navedeno povjerenstvo u sklopu te točke nije izabrano v.d predstojnika Igor Vidalina odgovorio je da je to trebala biti posebna točka dnevnog reda odnosno da je izbor povjerenstva trebalo predložiti kao posebnu točku.  

     Nakon završene rasprave, predsjedatelj je dao na glasovanje Prijedlog Odluke o izmjeni i dopuni Odluke o načinu ostvarivanja poticaja za  zapošljavanje na području Grada Sinja i konstatirao da je Gradsko vijeće jednoglasno („14“ za) donijelo 
    Odluku o izmjeni i dopuni Odluke o načinu ostvarivanja poticaja za zapošljavanje na području Grada Sinja.     
 TOČKA 7. 
      Prijedlog Odluke o nerazvrstanim cestama

      Uvodno obrazloženja dala je v.d pročelnica Upravnog za prostorno uređenje, komunalne djelatnosti, gospodarstvo i upravljanje imovinom, Ankica Panza koja je ukratko iznijela razloge donošenja predložene Odluke, a dodatna obrazloženja davala je i Iva Bilandžić-Barać, voditeljica Odsjeka za upravljanje imovinom Grada Sinja. 
      Predsjedatelj je pročitao stav Odbora za gospodarstvo, komunalne djelatnosti, obnovu i razvoj prema kojem je razmotren i prihvaća se jednoglasno Prijedlog Odluke o nerazvrstanim cestama. 

      Vijećnik Dražan Šabić upitao je Ivu Bilandžić-Barać da li su prometnice upisane u registar nerazvrstanih cesta isključivo u vlasništvu i posjedu Grada Sinja i što je s onim cestama za koje se iz prakse zna da su seoski putovi, a nisu u sudu i katastru evidentirani kao vlasništvo Grada i što se poduzima po tom pitanju. Vijećnik je također naveo problem za koji zna iz prakse, a to je nesklad između stanja na terenu ceste i načina kako su ceste prikazane u katastru. Također ga je zanimalo što se čini sa cestama koje nisu u vlasništvu i posjedu Grada, a zna se da pripadaju mreži navedenih cesta. 
      Iva Bilandžić-Barać odgovorila je da je konačno donesen novi Zakon o cestama koji riješava u čijem su vlasništvu nerazvrstane ceste odnosno da su sukladno navedenom zakonu nerazvrstane ceste vlasništvo jedinica lokalne samouprave, da su ih počeli knjižiti što do sada nisu mogli. Iva Bilandžić-Barać naglasila je kako radi izbjegavanja dvojbi što je nerazvrstana, a što razvrstana cesta obvezno traže uvjerenje Županijske uprave za ceste iz Splita bez kojeg uvjerenja se ne bi mogli uknjižiti. 
     Vijećnik Dražan Šabić upitao je da li to znači ako neka pravna osoba traži suglasnost za izgradnju određene infrastrukture na toj cesti koja još nije uknjižena na Grad, a znamo da je nerazvrstana cesta, da li će se ugovori, prava služnosti, tražiti od Grada na što je Iva Bilandžić Barać odgovorila da hoće. 
     Vijećnik Dražan Šabić također je upitao što će biti ako je u katastru cesta ucrtana a u naravi je pomaknuta na što je Iva Bilandžić-Barać odgovorila da je po službenoj dužnosti katastar obvezan dostaviti samo česticu i kao takva uknjižava se u zemljišnik, ukoliko se radi o izmještanju ceste, jedinica lokalne samouprave izvodi geometra i utvrđuje novu trasu ceste. 
      Vijećnik Stipe Jukić apelirao je da ako se sutra bude ulagalo u neke nerazvrstane ceste da se to napravi kako treba, a ne kao do sada. 

      Vijećnik Sloven Poljak istakao je kako će SDP podržati ovu Odluku te je naglasio kako je ovo školski primjer kako treba raditi općinske poslove.  Vijećnik Sloven Poljak također je rekao kako će se s novim Zakonom o nerazvrstanim cestama  i Odlukom riješiti dosta problema s kojima su se do sada susretali i da će sada biti puno lakše upisivati Grad kao vlasnika. 
     Vijećnik Miro Bulj naglasio je kako se kao predsjednik mjesnog odbora često susreće sa ovom problematikom, te je upitao ima li dosta putova koji nisu ucrtani, a godinama se koriste kao javno dobro. Iva Bilandžić-Barać odgovorila je da u tom slučaju kad nešto nije ucrtano i nema broja jedinica lokalne samouprave izvodi geometra i dokazuje da je dosjelošću stečeno vlasništvo na toj cesti, te će je proglasiti javnim dobrom na sjednici Gradskog vijeća.
      Vijećnik Davor Milošević upitao je što se događa kada se prilikom projektiranja nekih cesta oduzima jedan dio čestice u privatnom vlasništvu a na drugom dijelu te čestice je izgrađen  stambeni objekt, kako se to riješava i tko plaća geometra kod takvih izvlaštenja. 

    Iva Bilandžić-Barać odgovorila je što se tiče ceste da geometra plaća jedinica lokalne samouprave i da je to u zakonu izričito rečeno, a što se tiče situacije da je na dijelu čestice izgrađen stambeni objekt, Iva Bilandžić-Barać naglasila je da se mora napraviti parcelacijski elaborat  i utvrditi što pripada  privatnoj čestici  koja je stambena, a što pripada putu. 

      Vijećnik Stjepan Filipović-Grčić istakao je kako će podržati ovu Odluku, te se nadovezao na izlaganje vijećnika Stipe Jukića i rekao kako će vlasništvo Grada na nerazvrstanim cestama donijeti Gradu osim prava i određene obveze, te je upitao je li se razmišljalo iz čega će se to financirati na što je Iva Bilandžić-Barać odgovorila da je to sve riješeno zakonskim propisima, da je njeno mišljenje da će doći do decentralizacije sredstava, ukoliko neke ceste koje su bile primjerice pod županijom dođu pod nadležnost i održavanje jedinica lokalne samouprave, pa bi onda time i dio sredstava trebao prijeći na jedinice lokalne samouprave. 
      Vijećnik Stjepan Labrović ispričao je svoje osobno iskustvo vezano za situaciju kada cesta nije bila ucrtana, također je rekao kako je ovo jedna pozitivna Odluka, te ga je zanimalo vezano za prekomjerno opterećenje nerazvrstanih cesta kako će se znati to opterećenje i da bi to trebalo regulirat prometnim znakovima. 

       Nakon završene rasprave, predsjedatelj je dao na glasovanje Prijedlog Odluke o nerazvrstanim cestama i konstatirao da je Gradsko vijeće jednoglasno (14 „za“) prihvatilo 

       Odluku o nerazvrstanim cestama. 

TOČKA 8. 

    Prijedlog Odluke o zakupu i kupoprodaji poslovnog prostora

    Uvodno obrazloženja dala je v.d pročelnica Upravnog za prostorno uređenje, komunalne djelatnosti, gospodarstvo i upravljanje imovinom, Ankica Panza koja je ukratko iznijela razloge donošenja predložene Odluke, a dodatna obrazloženja davala je i Iva Bilandžić-Barać voditeljica Odsjeka za upravljanje imovinom Grada Sinja. 

     Predsjedatelj je pročitao stav Odbora za gospodarstvo, komunalne djelatnosti, obnovu i razvoj prema kojem je razmotren i prihvaća se jednoglasno Prijedlog Odluke o zakupu i kupoprodaji poslovnog prostora. 

     Vijećnik Stjepan Labrović dao je svoj osvrt na predloženu Odluku i naglasio da ima nekih nelogičnih stvari,  te je vezano za čl. 40. upitao koji je smisao prepisati zakon ako nisu detaljno uređeni kriteriji i svrha prodaje, a sam zakon nas obvezuje da se ta pitanja urede detaljnim planom. Vijećnik Stjepan Labrović upitao je kada će na ovo Gradsko vijeće doći popis gradskih prostora koji bi se mogli prodavati pod utvrđenim uvjetima iz ove Odluke. 
     Iva Bilandžić-Barać odgovorila je da je ovaj zakon drugačiji od prethodnog jer sve nekretnine jedinica lokalne i regionalne samouprave i država moraju ići na natječaj, da je ovaj zakon lex specialis koji se odnosi na prodaju nekretnine, poslovnih prostora u vlasništvu države, jedinica lokalne samouprave i poslovnih prostora u većinskom vlasništvu države i jedinica lokalne i regionalne samouprave i da je zakon točno rekao da se poslovni prostor može prodati na osnovi popisa poslovnih prostora koji su predmet kupoprodaje. Iva Bilandžić –Barać također je rekla da to nisu predlagali jer nisu napravili popis poslovnih prostora koji su predmet kupoprodaje. Iva Bilandžić-Barać također je rekla da su ovi poslovni prostori što ih imaju dani na korištenje i da im trebaju. 
     Vijećnik Dražan Šabić upitao je što je s ugovorima dosadašnjih zakupnika, da li se oni moraju prilagoditi uvjetima iz ovog predloženog akta ili oni ostaju do isteka zakupa po onim uvjetima pod kojim su i sklopljeni prije.

     Iva Bilandžić-Barać odgovorila je da takvi zakupoprimci i dalje ostaju u zakupu  po starim uvjetima do isteka zakupa i imaju prednost kod dobivanja novog zakupa  pod istim uvjetima. 
     Vijećnik Mate Glavinović upitao je da li radi o tehničkoj grešci kod datuma koji je naveden u materijalima i da li je probijen rok od 90 dana na što je Iva Bilandžić-Barać odgovorila da se radi o grešci budući da je odjel predloženu Odluku napravio u roku, ali da zbog preopširnog dnevnog reda ova točka nije došla na red za prethodnu sjednicu nego tek na ovu sjednicu, a inače da je bila  napravljena već u 12. mjesecu prošle godine. 
     Vijećnika Mira Baraća zanimalo je da li za sve djelatnosti vrijedi ista cijena po metru kvadratnom bez obzira što se radi unutra na što je Iva Bilandžić-Barać odgovorila je da će se provoditi natječaj, a da će početnu cijenu utvrđivati gradonačelnik. 

     Vijećnik Miro Barać predložio je da cijena ne bude ista za neprofitne udruge i npr. jedan kafić. 

     Vijećnik Miro Bulj upitao je postoji li popis poslovnih prostora u vlasništvu Grada Sinja na što je Iva Bilandžić-Barać odgovorila da postoji popis i da su uknjižili sve osim nekih poslovnih prostora u par stambenih zgrada koje nisu etažirane, te je rekla kako su oni taj popis i dobivali. 
     Vijećnik Miro Bulj zatražio je da svi dobiju taj popis na sljedećoj sjednici Gradskog vijeća. 

     Nakon završene rasprave, predsjedatelj je dao na glasovanje Prijedlog Odluke o zakupu i kupoprodaji poslovnog prostora i konstatirao da je Gradsko vijeće većinom glasova (16 „za“ 1 „suzdržan“) donijelo 
     Odluku o zakupu i kupoprodaji poslovnog prostora. 
TOČKA 9. 

     Prijedlog Odluke o kriterijima vrednovanja i financiranja programa javnih potreba u kulturi Grada Sinja za područje kulturno umjetničkog amaterizma
     Zamjenik gradonačelnika Zoran Vujanović detaljno je obrazložio Prijedlog Odluke o kriterijima vrednovanja i financiranja programa javnih potreba u kulturi Grada Sinja za područje kulturno umjetničkog amaterizma. 

      Predsjedatelj je pročitao stav Odbora za Proračun i financijsku kontrolu Grada Sinja prema kojem je razmotren i jednoglasno se prihvaća Prijedlog Odluke o kriterijima vrednovanja i financiranja programa javnih potreba u kulturi Grada Sinja za područje kulturno umjetničkog amaterizma s tim da se predlaže da se od ukupno 7 predviđenih članova stručnog Povjerenstva koje osniva gradonačelnik, 3  člana imenuju iz reda gradskih vijećnika, a da se 4 člana imenuju  iz reda kulturno-umjetničkih djelatnika sa područja Grada Sinja pod uvjetom da isti nisu članovi niti jedne kulturno-umjetničke udruge i da satnica voditelja ne može biti veća od republičke satnice za odgovarajuću stručnu spremu.  
 Predsjedatelj je pročitao stav Odbora za društvene djelatnosti prema kojem je razmotren i 

prihvaća se većinom glasova Prijedlog Odluke o kriterijima vrednovanja i financiranja programa javnih potreba u kulturi Grada Sinja za područje kulturno umjetničkog amaterizma. 

     Vijećnik Stjepan Filipović-Grčić istakao je kako je teško vrednovati područje kulturno umjetničkog amaterizma i da su nekakvi kriteriji bolji nego nikakvi, da postoje neke smjernice i ako budu radili na tome to će doraditi tako da imaju transparentno i jasno financiranje udruga u kulturi. 

     Vijećnica Ivana Šabić istakla je kako nije zadovoljna prijedlogom Odluke i kako se ne slaže da je bolje ikakav nego nikakav kriterij pogotovo što smatra da je prijedlog Odluke paušalno napravljen i ne pokriva sve sfere kulture npr. fotografiju i da nije prošao vijećničke klubove. Vijećnica Ivana Šabić istakla je kako zbog svega navedenog smatra kako predložena Odluka nije dobra i da je još treba razraditi sa stručnijim osobama koje se bave tim. 
     Zamjenik gradonačelnika Zoran Vujanović odgovorio je kako je prijedlog Odluke upravo izrađen sa stručnim osobama iz KUS-a i izvan njega, te da po njemu ne stoji taj prigovor, jer ne zna na temelju čega je vijećnica Ivana Šabić procijenila da su predmetni prijedlog radile nestručne osobe. Zamjenik gradonačelnika također je podsjetio kako je na prethodnoj sjednici Gradskog vijeća rečeno kako će prijedlog Odluke izraditi i pripremiti ga na sjednicu Ured Grada što je i napravljeno, te da bi u slučaju da je bilo rečeno da se napravi nacrt o kojem će se razgovarati na sjednici Gradskog vijeća nakon čega će se napraviti prijedlog Odluke, to onda i bilo napravljeno. U tom smislu zamjenik gradonačelnika naglasio je kako je Ured Grada postupio onako kako su vijećnici tražili. 
      Vijećnik Miro Bulj istakao je kako i on smatra da se što više ljudi koji su zainteresirani treba uključiti u izradu predmetne Odluke i da bi bilo dobro da se prijedlog Odluke ostavi kao nacrt koji ide u javnu raspravu i na koji će ljudi iz kulture davati amandmane i da tek onda nacrt sa svim predloženim amandmanima ide kao prijedlog vijećnicima. Vijećnik Miro Bulj također je rekao kako je činjenica da je ovako još veća kontrola gradonačelnika nad ljudima koji ovo vrednuju.
      Zamjenik gradonačelnika Zoran Vujanović odgovorio je kako nikada nije čuo za  koeficijente vrednovanja u kulturi i misli da je do sada nezabilježeno  da se kultura vrednuje nekim brojčanim koeficijentima, također je rekao da je predložena Odluka načelne naravi. Zamjenik gradonačelnika predložio je da se o njoj glasuje,  jer je već prošla jednu proceduru  konzultacija sa predstavnicima tih udruga i nekim drugim stručnim osobama iz te domene i da je sazrela za prihvaćanje, jer je ionako načelne naravi.  Zamjenik gradonačelnika rekao je kako bi usvajanjem ove Odluke gradonačelnik dobio priliku da svojom odlukom, koju kasnije može mijenjati na bilo čiji prijedlog, odredi 7 kvalitetnih ljudi iz domene kulture, također je rekao kako otvaranje šire rasprave o koeficijentima ne bi bilo dobro. 
     Vijećnik Miro Bulj  ponovio je svoj stav i rekao kako bi morala postojati i neka tablica koja će govoriti kako ocijeniti kvalitetu rada udruga, da nije siguran da li to trebaju biti bodovi ili koeficijenti, ali da nešto treba postojati kako bi mogli ocijeniti kvalitetu rada udruga u kulturi. Vijećnik je zatražio da se njegov prijedlog o davanju karaktera nacrta ovom prijedlogu Odluke i otvaranju javne rasprave stavi kao amandman na glasovanje. 

      Zamjenik gradonačelnika Zoran Vujanović istakao je kako ne želi da dalje ulaze u raspravu te je pročitao stav Odbora za Proračun i financijsku kontrolu Grada Sinja sa zadnje sjednice Graddskog vijeća vezano za obvezivanje Ureda Grada na donošenje ovakve Odluke, te je naglasio kako osobno smatra da je predložena Odluka kao načelna podobna za odlučivanje uz uvažavanje svih primjedbi, a ako se ne donese predložena Odluka da se neće moći donijeti Prijedlog Programa javnih potreba u kulturi Grada Sinja za 2012. godinu  još barem mjesec dana, a da sve udruge već troše proračunska sredstva. 
     Vijećnik Sloven Poljak rekao je kako će glasovati za predloženu Odluku i da je ista dobrodošla, jer do sada nisu imali ništa pa su sve to riješavali unitaristički. Vijećnik Sloven Poljak rekao je kako se neke primjedbe mogu i uvažiti, ali kako smatra da je ovo područje vrlo značajno za Grad Sinj i da se mora jednom regulirati, a ova Odluka je jedan korak  prema tome. Vijećnik Sloven Poljak također je rekao da će biti još zadovoljniji ako se ova Odluka bude primjenjivala i da za njega nije toliko važno tko će koliko dobiti novca nego kako se ti novci troše i kakve su kontrole. Vijećnik Slove Poljak naglasio je kako u športu imaju kriterije, a da bi sa ovom Odlukom imali kriterije i za kulturu, te da ostaje još jedno područje za koje se izdvajaju ogromni novci,  a to su udruge civilnog društva, te da bi trebalo donijeti zaključak da se nešto slično ovoj Odluci donese na nekoj sljedećoj sjednici. 
Vijećnik Sloven Poljak rekao je, vezano za navode vijećnika Mira Bulja o određivanju koeficijenata u kulturi, kako nije za to da se donose koeficijenti i da se ne smije dovesti u situaciju da se određuje tko je važniji. 
     Gradonačelnik Ivica Glavan rekao je kako poštuje amandman vijećnika Mira Bulja i slaže se s njim, ali da ga žaloste paušalne ocjene cijele stvari. S obzirom na navode vijećnika Mira Bulja vezano za šport i športske klubove i tzv. faraonske klubove, gradonačelnik Ivica Glavan rekao je kako ti isti klubovi omogućuju da Sinj bude na nekoj karti i da će tijekom sjednice omogućiti vijećniku Miru Bulju da vidi troškove licenciranja NK Junak da se uvjeri o ozbiljnosti tih ljudi koji rade na tome i da ovaj Grad mora napraviti korak naprijed, jer nema nikakvog faraonskog ponašanja. Gradonačelnik Ivica Glavan rekao je kako očekuje da se glasuje o predloženoj Odluci, ali da isto tako očekuje konkretne amandmane. 
     Na primjedbu vijećnika Stipe Jadrijevića-Cvrlje da vijećnik Miro Bulj nema pravo na repliku v.d predstojnika Igor Vidalina rekao je kako vijećnik Miro Bulj ima pravo na repliku, jer ovo nije završno izlaganje budući da ima još prijavljenih za riječ, pa je vijećnik Miro Bulj rekao kako su to sigurno radili ljudi koji su za to plaćeni ili volontiraju, da je kriterije za kulturu davno predlagao i da nema ništa loše u tome što traži da preložena Odluka ostane u obliku nacrta.

     Vijećnik Miro Barać rekao je kako je donošenje kriterija o dodijeli sredstava i stavljanja u kategorije upravo zato da ne bi došlo do ovakvih prepiranja. Vijećnik Miro Barać rekao je kako možda ima i nekih boljih rješenja ali svaka čast na trudu onome tko je napravio ovaj prijedlog  i da će na budućim sjednicama Gradskog vijeća biti lakše raditi i da trebaju pustiti struci što je od važnosti u kulturi za Grad Sinj, a što se tiče satnice da je državni zakon to riješio, te je njegov prijedlog da se uz prijedlog o državnom prosjeku vezano za satnicu stavi i zakon o plaćama u javnim ustanovama. 
     Vijećnik Miloš Balić pohvalio je onoga tko je izradio materijal i smatra da do sada nije bilo nikakvog kriminala prilikom dodjele sredstava i da isto tako nije bilo nekih ozbiljnih primjedbi, da su se do sada podnosila izvješća i moglo se kontrolirati. Vijećnik Miloš Balić također je rekao da su to sve amaterske udruge i da većina voditelja ne prima nikakve naknade i da je skloniji realnom paušalnom iznosu da se dogovori s voditeljima udruga, jer je razlika među ljudima i ne može se sve ljude stavljati pod isto. Vijećnik Miloš Balić rekao je kako je to njegova osnovna primjedba na prijedlog Odluke. 

     Vijećnik Stipe Jukić rekao je kako ne vidi svrhu ove Odluke, jer ne zna što se njome dobiva budući da imaju zamjenika gradonačelnika za društvene djelatnosti, odjel, upravne odbore pojedinih institucija koji dostavljaju svoje financijske planove koji dođu u stručne službe koje profesionalno obavljaju svoju djelatnost i koje su vjerojatno konzultirale stručne ljude iz kulturnog života i na osnovu toga se donio proračun, tim prije što nemaju nešto posebno para za razbacivanje. Vijećnik Stipe Jukić rekao je kako smatra da  bilo koja kulturna udruga u gradu ima manjak potrebnih sredstava za svoje djelovanje tako da ne vidi što bi kvalitetno s ovim dobili osim što bi se pet puta odlučivalo o istoj stvari. Vijećnik Stipe Jukić  rekao je kako je ovo do sada funkcioniralo na jedan dobar način, ali da je osnovni problem što je malo sredstava u kulturi. Vijećnika Stipu Jukića zanimalo je tko će pratiti satove kad netko dođe raditi i postoji li uopće neka primjedba da je netko dobivao više sredstava nego što je zaslužio, jer po njegovom mišljenju takvih primjedbi do sada nije bilo.  
        Vijećnik Davor Milošević istakao je kako smatra da se ne može vrednovati na isti način rad Mojmira Čačije koji je voditelj klape i voditelja KUD-ova odnosno da se ne može kvalitetno odrediti satnica. Isto tako smatra, kada se izračuna plaća voditelja KUD-ova,  da su oni preplaćeni što se po njegovom mišljenju ne bi moglo reći za Mojmira Čačiju i slične njemu. 

        Vijećnik Stipe Jukić rekao je kako ne vidi što bi promijenilo Povjerenstvo  koje bi imenovali u odnosu na sadašnje ljude koji sada mogu donositi isto takve odluke misleći na zamjenika gradonačelnika zaduženog za društvene djelatnosti i odsjek za društvene djelatnosti, te je upitao što kvalitetno Povjerenstvo donosi u odnosu na postojeće stanje. 

        Zamjenik gradonačelnika Zoran Vujanović odgovorio je vijećniku Davoru Miloševiću da je voditelj klape Sinj u radnom odnosu i da se predložena Odluka ne bi odnosila na voditelje udruga koji su u radnom odnosu, a vijećniku Stipi Jukiću odgovorio je da teoretski zamjenik gradonačelnika zadužen za društvene djelatnosti može biti pekar ili osoba bilo koje struke. Zamjenik gradonačelnika naglasio je kako je smisao ove Odluke da se stručno djelovanje u kulturi  povjeri stručnim osobama i da oni za taj svoj rad neće primati nikakvu naknadu, te da se na ovaj način želi olakšati gradonačelniku koji je predlagatelj, da iza sebe ima jedno stručno tijelo koje zna koje udruge rade kvalitetno i kontinuirano. Zamjenik gradonačelnika također je rekao kako predložena Odluka nije pala na pamet gradonačelniku već se radi o obvezi  koju je gradonačelnik preuzeo temeljem smjernice Gradskog vijeća. 
       Vijećnik Stipe Jukić odgovorio je kako ne vidi svrhu Povjerenstva osim dupliranja i da zamjenik gradonačelnika može biti i pekar, ali kad se netko nalazi na mjestu zamjenika gradonačelnika za društvene djelatnosti da sigurno ima  neko znanje o kulturi i da se zato i nalazi na tom mjestu, a isto tako da ga nitko ne sprječava da se konzultira sa ljudima iz kulture.  Vijećnik Stipe Jukić ponovio je kako je ovo po njemu samo dupliranje stvari koje se mogu jednostavno riješiti. 
        Gradonačelnik Ivica Glavan rekao je kako mu je prihvatljivo da izvjestan broj vijećnika bude u tom Povjerenstvu. 

        Vijećnik Stipe Jadrijević-Cvrlje u ime kluba vijećnika SDP-a zatražio je pauzu od pet minuta. 

         Nakon završene pauze predsjedatelj je dao na glasovanje Prijedlog Odluke o kriterijima vrednovanja i financiranja programa javnih potreba u kulturi Grada Sinja za područje kulturno umjetničkog amaterizma i konstatirao da Gradsko vijeće većinom glasova ( 9 „za“  9 „protiv“ 1 „suzdržan“) nije prihvatilo Prijedlog Odluke o kriterijima vrednovanja i financiranja programa javnih potreba u kulturi Grada Sinja za područje kulturno umjetničkog amaterizma. 
TOČKA 10. 

     Prijedlog Programa Gradskog vijeća Grada Sinja za 2012. godinu

      Uvodno obrazloženje dao je v.d. predstojnika Ureda Grada Igor Vidalina.

      Bez rasprave, predsjedatelj je dao na glasovanje Prijedlog Programa Gradskog vijeća Grada Sinja i konstatirao da je većinom glasova (17 „za“ 2 „suzdržana“) Gradsko vijeće donijelo

       Program Gradskog vijeća Grada Sinja za 2012. godinu. 
 TOČKA 11. 

         Prijedlog Programa  javnih potreba u športu Grada Sinja za 2012. godinu i Plana sredstava za sufinanciranje potreba u športu Grada Sinja u 2012. godini

         Uvodno obrazloženje dao je gradonačelnik Ivica Glavan u svojstvu predsjednika Športske zajednice Grada Sinja te je tijekom svog izlaganja naglasio da je svima linearno smanjen iznos sredstava u iznosu od 12% kako je to i odlučeno prilikom prihvaćanja ovogodišnjeg proračuna. 
         Predsjedatelj je pročitao stav Odbora za Proračun i financijsku kontrolu Grada Sinja prema kojem je razmotren i jednoglasno se prihvaća Prijedlog Programa  javnih potreba u športu Grada Sinja za 2012. godinu i Plana sredstava za sufinanciranje potreba u športu Grada Sinja u 2012. godini. 

      Predsjedatelj je pročitao i stav Odbora za društvene djelatnosti prema kojem je razmotren i prihvaća se Prijedlog Programa  javnih potreba u športu Grada Sinja za 2012. godinu i Plana sredstava za sufinanciranje potreba u športu Grada Sinja u 2012. godini. 

      Vijećnik Stipe Jukić upitao je tko i gdje obavlja zdravstvene preglede športaša, a predsjednik Ivica Glavan odgovorio je da se pregledi obavljaju u Sinju, a obavlja ih poliklinika Diomed u okviru prostorija njihovih klubova ili u Vrličkoj ulici gdje imaju vlastiti prostor, te je naglasio da su oni registrirani za tu djelatnost. Predsjednik Ivica Glavan također je rekao da jedan dio pregleda obavlja i dr. Edo Boban. 
      Vijećnik Miloš Balić istakao je kako se iz predloženih materijala i raspodjele sredstava vidi da jedna Športska udruga ima više predviđenih sredstava za svoje potrebe nego svih 16 kulturnih udruga uključujući i projekte izvanredne djelatnosti.

      Vijećnik Miro Bulj rekao je za sredstva koja su predviđena proračunom za šport trebala ići mlađim kategorijama, amaterima i stvaranju infrastrukture, a ne da u 10 h navečer imaju treninge i da bura nosi strunjače koje dosta vrijede. Vijećnik Miro Bulj predložio je da se 5-7% sredstava stavi u pričuvu Športske zajednice, te da se od uprava koje dobivaju milijunske iznose zatraži da dostave koliko su te uprave donijele sredstava od sponzora u postotku i ako nisu donijele 30-40% sredstava od onoga što im daje Grad da onda te uprave nisu ni zaslužile da budu tu.    
       Predsjedatelj je zamolio vijećnika Mira Bulja da pismeno podnese svoj amandman. 
       Gradonačelnik Ivica Glavan odgovorio je da je ponudio vijećniku Miru Bulju financijsko izvješće jednog kluba, također je rekao kako mu se svidjela ideja vijećnika Stipe Jadrijevića-Cvrlje da se organiziraju tematske sjednice pa da se dovedu ljudi koji vode te športske klubove. Gradonačelnik Ivica Glavan rekao je kako su donijeli Odluku o osnivanju Odbora za Proračun i financijsku kontrolu i u njega izabrali članove iz svih političkih stranaka i da su sve udruge dužne ovom Gradskom vijeću položiti račune za iznose samo one koje je Gradsko vijeće odobrilo, a da su ti ljudi podnijeli izvješće i za ono za što ne moraju, te je rekao da su Junak i Alkar potrebni ovom Gradu i da se radi transparentno i korektno u okviru mogućnosti.  Gradonačelnik Ivica Glavan također je rekao da Športska zajednica ne prihvaća taj amandman o još većem rezanju sredstava, te je upitao vijećnika Mira Bulja da li je sposoban pronaći 400.000,00 kuna u bilo kojem od ta dva kluba. 
       Vijećnik Miro Bulj ponovno je upitao koliko su donijele uprave u klub sredstava u postotku u odnosu na ono što dobije klub iz gradskog proračuna na što je gradonačelnik Ivica Glavan odgovorio da će mu se u pisanom obliku izračunati. 
       Vijećnik Dragan Podrug istaknuo je kako su NK Junak i KK Alkar potrebni Gradu Sinju, jer djeca trebaju uzore i bolje da su oni iz sporta nego neki drugi. Upozorava gradonačelnika da treba biti oprezniji s kvalifikacijama kad govori da je Gradsko vijeće donijelo paušalne odluke, jer je Gradsko vijeće donijelo odluke i ako su drugačije od gradonačelnikovih ne znači da su krive. Također se slaže i sa zahtjevom vijećnika Mira Bulja da bi bilo dobro iznijeti koliko su novca pronašle od sponzora pojedine uprave. Vijećnik Dragan Podrug je također rekao kako je njihova obveza ulagati u sport, te kako je upravni odbor Športske zajednice samo predlagatelj, a Gradsko vijeće donosi odluku. Smatra da ŽRK Sinj treba dobiti više sredstava, jer je u prvoj ligi i u usporedbi prema nekom nogometnom četvrtoligašu raspodjela sredstava nije pravedna. Zanima ga zašto NK Tekstilac dobiva 150 tisuća kuna.


Gradonačelnik Ivica Glavan odgovara kako je vijećnik Dragan Podrug otvorio temu koja njega kao predsjednika Športske zajednice raduje. Ističe kako je Športska zajednica sama odredila kriterije i zatim pitala politiku da li se slaže, te da su odredili ključno pravilo, a to je da šport određuje pravila. Nastavlja da se ova Odluka temelji na prošlogodišnjoj osim što su ŽRK Sinj sredstva dvostruko veća.


Vijećnik Dragan Podrug odgovara da poštuje Športsku zajednicu, ali da za njega ipak više vrijedi stav vijećnika.


Vijećnik Davor Milošević predlaže da se PD Svilaja i ŠRD Cetina, s obzirom na broj članova i kontinuitet postojanja, prebace u drugu kategoriju gdje su športske udruge od interesa za Grad Sinj.


Gradonačelnik Ivica Glavan odgovara da je najmanji problem u kojoj će kategoriji netko bit, jer se Grad Sinj prema ove dvije udruge financijski odnosi kao da su druga kategorija. Objašnjava da klubovi druge kategorije održavaju svakodnevne aktivnosti i natjecanja. 


Vijećnik Stipislav Jadrijević istaknuo je izjavu dogradonačelnice kada je rekla da će biti potreban proračun rebalansa. Ističe kako su svi košarkaški i nogometni klubovi u dubiozama i da ne vidi u čemu je problem ako se na prošloj sjednici Gradskog vijeća reklo da će se svim klubovima sredstva smanjiti proporcionalno. Poziva vijećnika Mira Bulja da javno reče da on nije za to da NK Junak dobije toliko i toliko sredstava.


Vijećnik Miro Bulj ima repliku na izlaganje vijećnika Stipislava Jadrijevića. Istaknuo je da je njegovo pravo da bude među ljudima i da on nikada nije govorio protiv Junaka i Alkara nego je samo tražio da se dostavi koliko su uprave pronašle sredstava. Nakon toga dolazi do rasprave između vijećnika Mira Bulja i Stipislava Jadrijevića.


Vijećnik Miloš Balić istaknuo je kako se slaže sa svim dosadašnjim izlaganjima, ali kako je zbog teške gospodarske situacije teško doći do sponzora za neka dodatna sredstva, te predlaže u ime kluba vijećnika HDZ-a da se smanjenje od 12 % vrati natrag.


Jozo Delaš se obratio vijećnicima ispred Športske zajednice. Istaknuo je kako je ovaj prijedlog na upravnom odboru Športske zajednice jednoglasno prihvaćen. Naglašava kako nije bilo moguće svim klubovima smanjiti sredstva za 12 % jer je ŽRK Sinj ušao u prvu ligu pa su njima sredstva povećana za 150.000,00 kuna. Također se osvrnuo se na rad uprave NK Junak koji ima dosta kritika. Istaknuo je kako su troškovi NK Junaka dosta smanjeni u odnosu na prethodne godine, a prijedlog vijećnika Mira Bulja da se smanje sredstva za dodatnih 5 % i prebace u rezervu smatra nemogućim, jer su sredstva već dosta smanjena, a sve ostalo je skuplje.

Vijećnik Miloš Balić u ime kluba vijećnika HDZ-a traži stanku od 5 minuta. U nastavku sjednice je zamjenica gradonačelnika Elena Perković-Paloš istaknula da će se teško ostvariti proračun koji je izglasan i ako se ostvari 60 milijuna kuna da će biti dobro. Smatra kako je šport nužan u tolikoj mjeri u kojoj će omogućiti djeci da zdravo žive, ali je nemoguće financirati dva kluba u jakim ligama. Predložila je da, s obzirom na izglasan proračun i stav Športske zajednice, u 6. mjesecu vide kako stoje s financijama i da Gradsko vijeće donese odluku da li želi amaterski šport ili šport u kojem ni jedan gospodarstvenik neće dati novce jer ih nema.


Vijećnik Dragan Podrug ima repliku na izlaganje zamjenice gradonačelnika. Smatra da je njena rasprava bila rasprava vijećnika, a ne nekoga tko je u izvršnoj vlasti što nije primjereno.


Vijećnik  Stipislav Jadrijević replicira vijećniku Draganu Podrugu da je prvi put čuo da postoji vijećnička rasprava i neka druga.


Slijedi 5 minuta pauze nakon čega se prelazi na jedini amandman kojeg je podnio vijećnik Miro Bulj. 


Vijećnik Miro Bulj povlači amandman, jer nakon razgovora s kolegama smatra da amandman ne bi prošao.

            Nakon završene rasprave, predsjedatelj je dao na glasovanje Prijedlog Programa  javnih potreba u športu Grada Sinja za 2012. godinu i Plana sredstava za sufinanciranje potreba u športu Grada Sinja u 2012. godini i konstatirao da je Gradsko vijeće većinom glasova ( 9 „za“  7 „suzdržanih“) donijelo
           Program javnih potreba u športu Grada Sinja za 2012. godinu i Plana sredstava za sufinanciranje potreba u športu Grada Sinja u 2012. godini

TOČKA 12. 

      Prijedlog Programa javnih potreba u kulturi Grada Sinja za 2012. godinu
      Uvodno obrazloženje dao je zamjenik gradonačelnika Zoran Vujanović koji je naglasio kako se radi o malom iznosu, ali da je takav Proračun usvojen i da to treba raspodijeliti.   
      Predsjedatelj je pročitao stav Odbora za Proračun i financijsku kontrolu Grada Sinja prema kojem je razmotren i prihvaća se jednoglasno Prijedlog Programa javnih potreba u kulturi Grada Sinja za 2012. godinu.  
      Predsjedatelj je pročitao i stav Odbora za društvene djelatnosti prema kojem je razmotren i prihvaća se jednoglasno Prijedlog Programa javnih potreba u kulturi Grada Sinja za 2012. godinu. 

      Vijećnik Stipe Jadrijević-Cvrlje istakao je kako klub vijećnika SDP-a smatra da se za dvije udruge sredstva trebaju povećati, da je to možda za ukupan Program beznačajan iznos, ali da će to pomoći u daljnjem razvoju  tih udruga stoga imaju dva amandmana:
1. da se Sinjskom pučkom kazalištu povećaju sredstva sa predviđenih 35.200,00 kuna na 40.000,00 kuna,

2. da se KUD-u „Vrilo“ povećaju sredstva sa predviđenih 10.600,00 na 18.000,00 kuna, a ta sredstva bi se osigurala smanjivanjem rezerve Programa za taj iznos. 

      Vijećnik Miloš Balić istakao je kako su predviđena sredstva za kulturu sramotno niska  i da dobivaju manje sredstava od jedne športske udruge. Vijećnik Miloš Balić kao član Gradske glazbe „Sinj“ koja obilježava 150 godina rada upitao je može li se predviđena stavka na neki način povećati sa 41.000,00 kuna na 60.000,00 kuna, jer je u planu monografija što Gradska glazba nikada do sada nije imala. 

        Zamjenik gradonačelnika Zoran Vujanović naglasio je kako on osobno taj prijedlog podržava, jer trenutno nema vrijednije obljetnice od te, ali da on nije predlagatelj nego gradonačelnik, pa da će pričekati njegov stav budući da trenutno nije prisutan. 

       Vijećnik Stjepan Filipović-Grčić, vezano za proslavu obljetnica rekao je, kako Planinarsko društvo „Svilaja“ slavi 140 godina i također planiraju izdavanje monografije, ali puno skromnije, pa ako bi mogli sa pozicije pričuve dati 4.000,00 kuna na što mu je zamjenik gradonačelnik odgovorio kako nema rezerve. 
       Predsjedatelj je zamolio da se predloženi amandmani napišu u pisanom obliku dok dođe gradonačelnik. 

      Vijećnik Dragan Podrug istakao je kako je očekivao da će unutar ove raspodjele biti i udruga „Gaj Laberije“, udruga koja najprepoznatljivija po utakmici Dalmati i Rimljani, a koja je dobro medijski popraćena i kojoj su zadnji put sredstva bila odobrena na što je predsjedatelj odgovorio da je to bilo u okviru Dana Alke i Velike Gospe. Zamjenik gradonačelnika Zoran Vujanović odgovorio je da su se te udruge pokazale značajnim za Grad Sinj i da na njih računaju u okviru Dana Alke i Velike Gospe za koji  Program je predviđeno 550.000,00 kuna  i da će iz tih sredstava biti i za njihovu promociju.   
      Vijećnik Miro Bulj rekao je da ne zna koliko je sredstava ostalo u pričuvi, ali da predlaže da se KUD-u Sinj povećaju sredstva sa 23.760,00 kuna na 28.760,00 kuna i da se tih 5.000,00 kuna osigura iz pričuve. 
      Slijedi očitovanje gradonačelnika Ivice Glavana o podnesenim amandmanima. 

      Gradonačelnik je prihvatio sljedeće amandmane:

· da se Gradskoj glazbi „Sinj“ povećaju sredstva sa 41.000,00 kuna na 60.000,00 kuna,

· da se Sinjskom pučkom kazalištu povećaju sredstva sa 35.200,00 kuna na 40.000,00 kuna,

· da se KUD-u „Vrilo“ sredstva povećaju sa 10.560,00 kuna na 18.000,00 kuna.

    Gradonačelnik nije prihvatio amandman vijećnika Mira Bulja da se KUD-u „Sinj“  povećaju sredstva sa 23.760,00 kuna na 28.760,00 kuna, te je predsjedatelj dao amandman na glasovanje i konstatirao da većinom glasova ( 8 „za“) amandman nije prihvaćen. 

      Nakon završene rasprave, predsjedatelj je dao na glasovanje Prijedlog Programa javnih potreba u kulturi Grada Sinja za 2012. godinu i konstatirao da je Gradsko vijeće većinom glasova (16 „za“  1 „suzdržan“)  donijelo

      Program javnih potreba u kulturi Grada Sinja za 2012. Godinu. 
TOČKA 13. 

     Prijedlog Programa gradnje objekata i uređaja komunalne infrastrukture Grada Sinja u 2012. godini

     Uvodno obrazloženje dala je v.d pročelnica Upravnog za prostorno uređenje, komunalne djelatnosti, gospodarstvo i upravljanje imovinom, Ankica Panza. 
     Predsjedatelj je pročitao stav Odbora za gospodarstvo, komunalne djelatnosti, obnovu i razvoj prema kojem je razmotren i prihvaća se jednoglasno Prijedlog Programa gradnje objekata i uređaja komunalne infrastrukture Grada Sinja u 2012. godini. 
      Vijećnik Dražan Šabić postavio je pitanje vezano za DPU ex Trnovača, jer su navedena  sredstva za izradu projekata, pa ga je zanimalo da li se planiraju kakva sredstva uprihoditi od komunalne naknade jer su neki objekti već izgrađeni i što je sa parcelacijom i uređivanjem ceste uz te objekte. 
       V.d. pročelnica Ankica Panza odgovorila je da je u Proračunu predviđeno samo 100.000,00 kuna što će biti dovoljno da se napravi projektna dokumentacija , da je parcelacija prihvaćena i ovjerena, da predstoji izvlaštenje od dosadašnjih vlasnika, a nakon toga će se dobiti potvrda za glasni projekt, također je rekla kako je komunalni doprinos naplaćen od  izgrađenih objekata. 
       Nakon kraće rasprave, predsjedatelj je dao na glasovanje Prijedlog Programa gradnje objekata i uređaja komunalne infrastrukture Grada Sinja u 2012. godini i konstatirao da je Gradsko vijeće većinom glasova (10 „za“ 1 „suzdržan“) donijelo 
     Program gradnje objekata i uređaja komunalne infrastrukture Grada Sinja u 2012. godini. 
TOČKA 14. 

      Prijedlog Programa održavanja komunalne infrastrukture na području Grada Sinja u 2012. godini

       Uvodno obrazloženje dala je v.d pročelnica Upravnog za prostorno uređenje, komunalne djelatnosti, gospodarstvo i upravljanje imovinom, Ankica Panza. 
       Predsjedatelj je pročitao stav Odbora za gospodarstvo, komunalne djelatnosti, obnovu i razvoj prema kojem je razmotren i prihvaća se jednoglasno Prijedlog Programa održavanja  komunalne infrastrukture na području Grada Sinja u 2012. godini.
        Vijećnik Dražan Šabić postavio je pitanje vezano za čišćenje javnih površina, te ga je zanimalo temeljem čega su formirane te cijene, jer mu se čini da je bilo riječi da bi se išlo u javni natječaj na što je v.d. pročelnica Ankica Panza odgovorila da su određene temeljem prošle godine. Vijećnik Dražan Šabić također je upitao da li je ono što Grad plaća popraćeno nekim nalozima, potpisima ljudi  koji kontroliraju ono što se napravi na što je v.d. pročelnica odgovorila da jest. 
        Nakon kraće rasprave, predsjedatelj je dao na glasovanje Prijedlog Programa održavanja  komunalne infrastrukture na području Grada Sinja u 2012. godini i konstatirao da je Gradsko vijeće većinom glasova (10 „za“ 1 „suzdržan“) donijelo 
        Program održavanja  komunalne infrastrukture na području Grada Sinja u 2012. godini.
TOČKA 15. 
       Izvješće o radu gradonačelnika Grada Sinja za razdoblje od 01. srpnja – 31. prosinca 2011. godine
      Gradonačelnik Ivica Glavan  obrazložio je Izvješće o radu gradonačelnika Grada Sinja za razdoblje od 01. srpnja – 31. prosinca 2011. godine tijekom kojeg je iznio sve relevantne podatke o  svim poduzetim aktivnostima i projektima za navedeno razdoblje po upravnim odjelima.  
      Vijećnika Stjepana Labrovića zanimalo je kako se puni proračun Grada Sinja na što je gradonačelnik Ivica Glavan odgovorio da Grad uredno izvršava svoje obveze. 
     Nakon završene rasprave, predsjedatelj je konstatirao da Gradsko vijeće prima na znanje Izvješće o radu gradonačelnika Grada Sinja za razdoblje od 01. srpnja – 31. prosinca 2011. godine. 
TOČKA 16.

       Izvješće o izvršenju programa gradnje objekata i uređaja komunalne infrastrukture Grada Sinja u 2011. godini

        Uvodno obrazloženje dala je v.d pročelnica Upravnog odjela za prostorno uređenje, komunalne djelatnosti, gospodarstvo i upravljanje imovinom, Ankica Panza. 

       Predsjedatelj je pročitao stav Odbora za gospodarstvo, komunalne djelatnosti, obnovu i razvoj prema kojem je razmotren i prihvaća se jednoglasno Izvješće o izvršenju programa gradnje objekata i uređaja komunalne infrastrukture Grada Sinja u 2011. godini. 
      Bez rasprave, predsjedatelj je dao na glasovanje Izvješće o izvršenju programa gradnje objekata i uređaja komunalne infrastrukture Grada Sinja u 2011. godini i konstatirao da je Gradsko vijeće većinom glasova (11 „za“ 3 „suzdržana“) prihvatilo  
      Izvješće o izvršenju programa  gradnje objekata i uređaja komunalne infrastrukture Grada Sinja u 2011. godini.  
TOČKA 17. 

      Izvješće o izvršenju programa  održavanja komunalne infrastrukture na području Grada Sinja u 2011. godini
      Uvodno obrazloženje dala je v.d pročelnica Upravnog odjela za prostorno uređenje, komunalne djelatnosti, gospodarstvo i upravljanje imovinom, Ankica Panza. 

       Predsjedatelj je pročitao stav Odbora za gospodarstvo, komunalne djelatnosti, obnovu i razvoj prema kojem je razmotren i prihvaća se jednoglasno Izvješće o izvršenju programa  održavanja komunalne infrastrukture na području Grada Sinja u 2011. godini. 
      Bez rasprave, predsjedatelj je dao na glasovanje Izvješće o izvršenju programa  održavanja komunalne infrastrukture na području Grada Sinja u 2011. godini i konstatirao da je Gradsko vijeće većinom glasova (10 „za“ 3 „suzdržana“ 1 „protiv“) prihvatilo  
      Izvješće o izvršenju programa  održavanja komunalne infrastrukture na području Grada Sinja u 2011. godini.
TOČKA 18.  
      Prijedlog Odluke o izboru osobe kojoj će se povjeriti obavljanje komunalne djelatnosti održavanja nerazvrstanih cesta u dijelu: asfaltiranje nerazvrstanih cesta

       Uvodno obrazloženje dala je v.d pročelnica Upravnog odjela za prostorno uređenje, komunalne djelatnosti, gospodarstvo i upravljanje imovinom, Ankica Panza. 

       Predsjedatelj je pročitao stav Odbora za gospodarstvo, komunalne djelatnosti, obnovu i razvoj prema kojem je razmotren i prihvaća se jednoglasno Prijedlog Odluke o izboru osobe kojoj će se povjeriti obavljanje komunalne djelatnosti održavanja nerazvrstanih cesta u dijelu: asfaltiranje nerazvrstanih cesta.
        Nakon kraće rasprave, predsjedatelj je dao na glasovanje Prijedlog Odluke o izboru osobe kojoj će se povjeriti obavljanje komunalne djelatnosti održavanja nerazvrstanih cesta u dijelu: asfaltiranje nerazvrstanih cesta i konstatirao da je Gradsko vijeće jednoglasno (14 „za“) donijelo 

       Odluku o izboru osobe kojoj će se povjeriti obavljanje komunalne djelatnosti održavanja nerazvrstanih cesta u dijelu: asfaltiranje nerazvrstanih cesta.
TOČKA 19. 
         Prijedlog Odluke o izboru osobe kojoj će se povjeriti obavljanje stručnog nadzora nad radovima asfaltiranja nerazvrstanih  cesta
         Uvodno obrazloženje dala je v.d pročelnica Upravnog odjela za prostorno uređenje, komunalne djelatnosti, gospodarstvo i upravljanje imovinom, Ankica Panza. 

         Predsjedatelj je pročitao stav Odbora za gospodarstvo, komunalne djelatnosti, obnovu i razvoj prema kojem je razmotren i prihvaća se jednoglasno Prijedlog Odluke o izboru osobe kojoj će se povjeriti obavljanje stručnog nadzora nad radovima asfaltiranja nerazvrstanih  cesta. 
          Nakon kraće rasprave, predsjedatelj je dao na glasovanje Prijedlog Odluke o izboru osobe kojoj će se povjeriti obavljanje stručnog nadzora nad radovima asfaltiranja nerazvrstanih  cesta i konstatirao da je Gradsko vijeće jednoglasno (14 „za“) donijelo 

         Odluku o izboru osobe kojoj će se povjeriti obavljanje stručnog nadzora nad radovima asfaltiranja nerazvrstanih  cesta.   
TOČKA 20.
         Prijedlog Odluke o izboru osobe kojoj će se povjeriti obavljanje komunalne djelatnosti održavanja nerazvrstanih cesta u dijelu: dobava vertikalne i izvedba horizontalne prometne signalizacije
         Uvodno obrazloženje dala je v.d pročelnica Upravnog odjela za prostorno uređenje, komunalne djelatnosti, gospodarstvo i upravljanje imovinom, Ankica Panza. 

         Predsjedatelj je pročitao stav Odbora za gospodarstvo, komunalne djelatnosti, obnovu i razvoj prema kojem je razmotren i prihvaća se jednoglasno Prijedlog Odluke o izboru osobe kojoj će se povjeriti obavljanje komunalne djelatnosti održavanja nerazvrstanih cesta u dijelu: dobava vertikalne i izvedba horizontalne prometne signalizacije. 
          Nakon kraće rasprave, predsjedatelj je dao na glasovanje Prijedlog Odluke o izboru osobe kojoj će se povjeriti obavljanje komunalne djelatnosti održavanja nerazvrstanih cesta u dijelu: dobava vertikalne i izvedba horizontalne prometne signalizacije i konstatirao da je Gradsko vijeće jednoglasno (14 „za“) donijelo 

         Odluku o izboru osobe kojoj će se povjeriti obavljanje komunalne djelatnosti održavanja nerazvrstanih cesta u dijelu: dobava vertikalne i izvedba horizontalne prometne signalizacije.
TOČKA 21. 
         Prijedlog Odluke o izboru osobe kojoj će se povjeriti obavljanje komunalne djelatnosti održavanja javnih površina u dijelu: deratizacija i dezinsekcija javnih površina
         Uvodno obrazloženje dala je v.d pročelnica Upravnog odjela za prostorno uređenje, komunalne djelatnosti, gospodarstvo i upravljanje imovinom, Ankica Panza. 

         Predsjedatelj je pročitao stav Odbora za gospodarstvo, komunalne djelatnosti, obnovu i razvoj prema kojem je razmotren i prihvaća se jednoglasno Prijedlog Odluke o izboru osobe kojoj će se povjeriti obavljanje komunalne djelatnosti održavanja javnih površina u dijelu: deratizacija i dezinsekcija javnih površina. 
         Nakon kraće rasprave, predsjedatelj je dao na glasovanje Prijedlog Odluke o izboru osobe kojoj će se povjeriti obavljanje komunalne djelatnosti održavanja javnih površina u dijelu: deratizacija i dezinsekcija javnih površina i konstatirao da je Gradsko vijeće jednoglasno (14 „za“) donijelo 

         Odluku o izboru osobe kojoj će se povjeriti obavljanje komunalne djelatnosti održavanja javnih površina u dijelu: deratizacija i dezinsekcija javnih površina.   
TOČKA 22. 

          Prijedlog Zaključka o prihvaćanju Plana zaštite i spašavanja za Grad Sinj
          Uvodno obrazloženje dao je Stipan Samardžić, službenik u Uredu Grada zadužen za poslove zaštite i spašavanja. 

          Vijećnik Stipe Jadrijević-Cvrlje pohvalio je aktivnost i djelotvornost Stožera zaštite i spašavanja za vrijeme snježnog nevremena. 
          Bez rasprave, predsjedatelj je dao na glasovanje Prijedlog Zaključka o prihvaćanju Plana zaštite i spašavanja za Grad Sinj i konstatirao da je Gradsko vijeće jednoglasno (14 „za“) donijelo     
          Zaključak o prihvaćanju Plana zaštite i spašavanja za Grad Sinj. 
   TOČKA 23. 

         Prijedlog Zaključka o  prihvaćanju Plana civilne zaštite za Grad Sinj
          Uvodno obrazloženje dao je Stipan Samardžić, službenik u Uredu Grada zadužen za poslove zaštite i spašavanja. 

          Bez rasprave, predsjedatelj je dao na glasovanje Prijedlog Zaključka o prihvaćanju Plana civilne zaštite za Grad Sinj i konstatirao da je Gradsko vijeće jednoglasno (14 „za“) donijelo 

          Zaključak o prihvaćanju Plana  civilne zaštite za Grad Sinj.   
Sjednica je završila u 22 sata.

Zapisničar:                                                                                     Predsjednik:

Mirela Perković, dipl.iur., v.r.                                                       Milan Smoljo, dipl.oec., v.r.  

